Φρειδερίκος Ιωσίας της Σαξονίας-Κόμπουργκ & Γκότα

Ο Φρειδερίκος Ιωσίας (γερμ. Friedrich Josias, 29 Νοεμβρίου 1918 - 23 Ιανουαρίου 1998) από τον Οίκο της Σαξονίας-Κόμπουργκ & Γκότα ήταν πρίγκιπας, διάδοχος και τιτουλάριος δούκας της Σαξονίας-Κόμπουργκ & Γκότα (1954-1998).

Βιογραφία
Ο Φρειδερίκος Ιωσίας Κάρολος Εδουάρδος Ερνέστος Κύριλλος Χαράλδος ήταν ο τρίτος γιος του Καρόλου Εδουάρδου της Σαξονίας-Κόμπουργκ & Γκότα και της Βικτωρίας Αδελαΐδας του Σλέσβιχ-Χόλσταϊν-Σόντερμπουργκ-Γκλύξμπουργκ, κόρης του Φρειδερίκου Φερδινάνδου του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1998 απεβίωσε σε ηλικία 80 ετών. Τον διαδέχθηκε ο πρωτότοκος γιος του Ανδρέας.

Οικογένεια
Νυμφεύτηκε πρώτα το 1942 την εξαδέλφη του Βικτωρία Λουίζα, κόρη του Χανς, Κόμη του Ζολμς-Μπάρουτ, και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Γκλύξμπουργκ (κόρης του Φρειδερίκου Φερδινάνδου του Σλέσβιχ-Χόλσταϊν-Σόντερμπουργκ-Γκλύξμπουργκ) και είχε τέκνο:
 Ανδρέας (γενν. 1943).

Το 1946 διαζεύχθηκε και το 1948 ο Φρειδερίκος Ιωσίας έκανε δεύτερο γάμο με τη Ντενύζ Ενριέττα ντε Μυρά και είχε τέκνα:
 Κλαυδία (1949 - 2016)
 Βεατρίκη Καρλόττα (γενν. 1951).
 Αδριανός (1955 - 2011).

Το 1964 διαζεύχθηκε και ενάμισι μήνα μετά, το ίδιο έτος ο Φρειδερίκος Ιωσίας έκανε τρίτο γάμο με τη Κάτριν Μπρέμε· δεν απέκτησαν απογόνους.

Παραπομπές 

Οίκος της Σαξονίας-Κόμπουργκ & Γκότα